Diari Oficial de la Generalitat Valenciana


Sumari del DOGV 2818, del 03-09-1996 (1996/839097)

ACORD de 13 d'agost de 1996, del Govern Valencià, pel qual es classifiquen els llocs de secretaria de l'Ajuntament d'Albaida en classe segona i de l'Ajuntament de Benisoda en classe tercera.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2818

Data del DOGV
:   03-09-1996

Secció del DOGV
:   ALTRES DISPOSICIONS

Número del document
:   1996/839097


Data del document
:   13-08-1996

Organisme emissor
:   Conselleria de Presidència

Tipus de document
:   Acord

ACORD de 13 d'agost de 1996, del Govern Valencià, pel qual es classifiquen els llocs de secretaria de l'Ajuntament d'Albaida en classe segona i de l'Ajuntament de Benisoda en classe tercera. [96/A2635]  
El Govern Valencià, en la reunió del dia 13 d'agost de 1996, adoptà l'acord següent:  
Mitjançant l'Ordre de 3 d'octubre de 1995, de la Conselleria d'Administració Pública, es va aprovar la dissolució de l'agrupació de municipis de Benisoda i d'Albaida, per al sosteniment en comú del lloc de secretaria, i s'adscriu amb caràcter definitiu el Sr. César Narbón Clavero, secretari de l'agrupació, a la Secretaria de l'Ajuntament d'Albaida.  
De conformitat amb la disposició addicional segona del Reial Decret 1732/1994, de 29 de juliol, una vegada dissolta l'agrupació es procedent la classificació dels llocs resultants de la dissolució.  
Pel que fa a la Secretaria de l'Ajuntament d'Albaida, en tenir aquest municipi una població compresa entre 5.000 i 20.000 habitants, li correspon la classificació en classe segona, de conformitat amb l'article 2.b) del Reial Decret 1732/1994, de 29 de juliol. Aquest lloc es reserva a funcionaris amb habilitació de caràcter nacional, pertanyents a la subescala de secretaria, categoria d'entrada, segons el precepte esmentat.  
Pel que fa a la Secretaria de l'Ajuntament de Benisoda, en tenir aquest municipi una població inferior a 5.000 habitants i un pressupost que no excedeix dels 184.026.164 de pessetes, li correspon la classificació de classe tercera, lloc al qual corresponen les funcions pròpies de la Intervenció, de conformitat amb l'article 14 del Reial Decret 1174/1987, de 18 de setembre. Aquest lloc es reserva a funcionaris pertanyents a la subescala de secretaria-intervenció, segons el citat precepte. Tot això de conformitat amb l'article 2.c) del Reial Decret 1732/1994.  
En el tràmit d'audiència, l'Ajuntament d'Albaida manifesta no tenir cap al legació a afegir-hi, i l'Ajuntament de Benisoda no n'hi presenta cap.  
En la Generalitat Valenciana, les competències en matèria d'administració local estan atribuïdes a la Direcció General d'Interior de la Conselleria de Presidència, de conformitat amb el que disposa l'article 26, del Decret 44/1996, de 25 de març, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria de Presidència. Per altra banda, disposa l'article 25 de la Llei 57/1983, de 30 de desembre, de la Generalitat Valenciana, que correspon al Govern Valencià l'exercici de competències de la Comunitat Valenciana no expressament atribuïdes a altres òrgans o institucions.  
Per tant, i a proposta del conseller de Presidència, el Govern Valencià  
ACORDA  
Primer  
Classificar el lloc de secretaria de l'Ajuntament d'Albaida en classe segona, la provisió de la qual es realitzarà mitjançant funcionaris pertanyents a l'escala d'habilitació nacional, subescala de secretaria, categoria d'entrada.  
Segon  
Classificar el lloc de secretaria de l'Ajuntament de Benisoda en classe tercera, la provisió del qual es realitzarà mitjançant funcionaris pertanyents a l'escala d'habilitació de caràcter nacional, subescala de secretaria-intervenció.  
Contra aquest acord, que posa fi a la via administrativa, es podrà interposar, després de la comunicació preceptiva al Govern Valencià, recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptadors a partir del dia de la publicació d'aquest acord en el Butlletí Oficial de l'Estat, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 13 d'agost de 1996  
El conseller secretari del Govern Valencià,  
JOSÉ JOAQUíN RIPOLL SERRANO